Johan Viljoen, voorsitter van Hartenbos Drawwers is ook baie tevrede met die verloop van die oggend tydens die baie moeilike 15km-sirkelroete deur die woud. Daar was ook 'n groot deelname tydens die 4km pretdraf met pragtige medaljes wat verdien is.
Skalla en Kleintjie van Schalkwyk van Hartenbos Drawwers wat die wedloop gereël het, bedank almal wat tot die sukses van die geleentheid bygedra het en veral die deelnemers van reg oor die land.
"Sonder julle sou die wedloop nie so groot sukses gewees het nie. Die vier waterpunte wat vir die afgelope vyf jaar op hulle punte was, is Oujan en Anita Liebenberg, Ernst Viviers en sy span, Andre Knobel en sy gesin en Geo Engelbreght van South Oceans Properties en sy span. Ilze Viljoen en komitee se borge wat al die gelukstrekkings geborg het vir die wedloop. VGK-gemeenskap vir al die eet en drinkgoed met die saal en terrein, Andre Fraser van NSRI met sy manne soos Johan Nysschen en helpers en Des Harris, die wedrenbeampte en die tydhouers van ASWD, nogmaals baie, baie dankie."